section_heading: Radnja
paragraph_text: Sredinom filma, Richard ubija Franka tijekom svađe i sukoba u Natalinoj kući. Iako jednako devastirani gubitkom, Matt i Ruth tuguju na različite načine: Matt odaje dojam hrabrog čovjeka, dok je Ruth povučena i tiha. Richard se nađe na slobodi zahvaljujući jamčevini koju je platila njegova dobrostojeća obitelj pa su i Matt i Ruth prisiljeni susretati ga u gradu. Tenzije u braku se još više povećaju nakon što shvate da nedostatak izravnih svjedoka cijelog slučaja ubojstva njihova sina može omogućiti ubojici da se izvuče, jer državni tužitelj teško može dokazati da je Richard namjerno ubio Franka. Tišina između dvoje supružnika napokon se razbija nakon agresivne svađe u kojoj jedan drugome spočitavaju kakvi su roditelji bili svome sinu: Ruth je bila previše zapovjednička dok mu je Matt dopuštao gotovo sve. Nakon svađe i iskrenog razgovora njih dvoje napokon mogu ponovno normalno funkcionirati u braku. Međutim, oboje shvate da sud neće donijeti pravdu koju smatraju da Richard zaslužuje.